stanford-oval/wikipedia huggingface dataset:
Bars and Melody
חברים > ליאונדרי דווריז

ליאונדרי אנטוניו דווריז (Leondre Antonio Devries; נולד ב-6 באוקטובר 2000) נולד בפורט טלבוט, נית' פורט טלבוט, ויילס ולמד בבית הספר המקיף גלאן אפאן. דווריז חי עם אמו ויקטוריה. יש לו אחות קטנה, טילי, ושלושה אחים גדולים, ג'ייקוב, בן וג'ואי. אחיו ג'ואי השתתף בעונה ה-11 של תוכנית הטלוויזיה "The X Factor" כחלק מלהקת הבנים "Overload Generation". בילדותו חווה דווריז מעשי בריונות מצד תלמידים בבית ספרו, עליהם כתב את קטעי הראפ בשיר "Hopeful". הוא מדבר בפתיחות על הנושא ואף השתתף בקמפיין נגד בריונות של הפרס לזכר הנסיכה דיאנה(אנ') אשר מוענק לצעירים מעוררי השראה.
חברים > צ'ארלי לנהאן

צ'ארלי לנהאן (Charlie Lenehan; נולד ב-27 באוקטובר 1998) נולד בפרמפטון קוטרל, כפר בדרום גלוסטרשייר, כ-14 קילומטרים צפון-מזרחית לבריסטול, אנגליה. אמו, קארן ג'יימס, היא עובדת מטבח בבית ספר גיליגסטון. הוא למד באקדמיית ווינטרבורן הבינלאומית מגיל 11 וכיום הוא לומד דרמה ומוזיקה לתעודה אקדמית של GCSE(אנ'). צ'ארלי החל לשיר בגיל 11, כאשר חבריו בבית הספר הקימו להקה והוא נבחר להיות הסולן. כשאמו שמעה כמה הוא מוכשר בשירה, היא הייתה מופתעת מכיוון שאף בן משפחה אחר לא גילה כישרון דומה בעבר. לאחר שחשף את הכישרון שלו, סביו של צ'ארלי, דניס, קנה לו מיקרופון ורמקולים. צ'ארלי, שכתב לעצמו את המוזיקה שלו, החל להעלות סרטונים שלו לפייסבוק וליוטיוב, חלקם הגיעו ל-50,000 צפיות. ליאונדרי, שהתרשם מצ'ארלי, יצר עמו קשר. השניים החלו להתכתב ונפגשו לראשונה בינואר 2014, אז החלו השניים להיפגש ולהתאמן ביחד על שירים. הם החלו לבקר אחד את השני בבתיהם בסופי שבוע ובחופשות וכך הקימו את הצמד Bars and Melody.
הערות שוליים

↑  Official Charts‏, 3 באוגוסט 2014
↑  Britain's Got Talent: Bars and Melody become global sensations with their anti-bullying message, באתר Mirror‏, 29 במאי 2014
↑   Bars & Melody - Simon Cowell's Golden Buzzer act - Britain's Got Talent 2014, סרטון  באתר יוטיוב
↑  BGT's Bars and Melody are Stateside hit after talk with Ellen DeGeneres‏, באתר reveal‏, 23 במאי 2014
↑  Britain's Got Talent's Bars and Melody to sign £500,000 US tour deal despite final defeat‏, באתר Mirror‏, 7 ביוני 2014
↑  Britain's Got Talent rappers Bars & Melody to release single on Simon Cowell's label‏, באתר Mirror‏, 15 ביוני 2014
↑  הפוסט בעמוד הפייסבוק של Bars and Melody
↑  פוסט שפרסם ליאונדרי דווריז בעמוד האינסטגרם שלו
↑   Fast Car, בביצוע Bars and Melody, סרטון  באתר יוטיוב
↑   I Won't Let You Go, בביצוע Bars and Melody, סרטון  באתר יוטיוב
↑   Leondre Back To School Bullying, סרטון  באתר יוטיוב
↑  צ'ארלי לנהאן, באתר bars and melody official website
↑  Covers part II באתר iTunes
| --- | --- |
בקרת זהויות :  MusicBrainz: c8a99615-3698-4d09-bd79-14c194bf7a88  VIAF: 112147662853560550463   WorldCat (עם VIAF): 112147662853560550463
Gevolt

| --- | --- |
 מקום הקמה:  ישראל ישראל
 מוקד פעילות:  באר שבע, ישראל
 תקופת הפעילות:  מ-2001
 סוגה:  אינדסטריאל מטאל, פולק מטאל, יידיש מטאל
 שפה מועדפת:  יידיש 
 www.gevolt.com
 חברים
 אנטולי בונדר (סולן),  ואדים רייטסס (גיטרה),  אנטון סקורוחודוב (גיטרת בס),  דמיטרי ליפשיץ (קלידים),  אווה יפרמוב (כינור),  ואדים ווינשטיין (תופים)
 חברים לשעבר
 ראו בהמשך הערך
 
Gevolt (געוואָלט) היא להקת הבי מטאל ישראלית. סגנונה משלב בין אינדסטריאל מטאל לבין פולק מטאל. שירי הלהקה הם בשפות יידיש ורוסית.
היסטוריה

הלהקה הוקמה ב-2001 על ידי הסולן אנטולי בונדר, הגיטריסט יבגני קושניר, המתופף אולג שומסקי והבסיסט מקס מאן, עולים מחבר המדינות. כעבור שלוש שנים, הצטרפה ללהקה הזמרת דינה שולמן, לתקופה קצרה. ב-2005 הכנרת מרינה קליאונסקי הצטרפה גם היא.
ב-2006, הלהקה הוציא את אלבומה הבכורה שלה, Sidur (על שם סידור) בהוצאה עצמית. האלבום נכתב בשפה הרוסית ונושאיו הם בעיקר מיסטיקה. באותה שנה מתופף הלהקה התחלף לוואדים ויינסיין, וכעבור שנה קלידן דמיטרי ליפשיץ הצטרף.
ב-2007 הוציאו סינגל מטאל ביידיש הנושא את השם Yiddish Metal. ב-2008 האלבום הראשון, Sidur יצא לאור בארצות הברית וקנדה. באותה השנה, כנרית הלהקה התחלפה לאווה יפרמוב. ב-2009 הגיטריסט התחלף למיכאל גימרוורט וב-2010 הבסיסט התחלף למארק לקוויטסר.
ב-2011 האלבום השני AlefBase (אנ') יצא לאור. אלבום זה הוא ביידיש ומורכב מגרסאות כיסוי לשירים יידיים ידועים רבים, כמו ביי מיר ביסטו שיין, טום בללייקה, אויפן פריפעטשיק ושיר הפרטיזנים. ב-2012 הבסיסט עזב את הלהקה והוחלף על ידי אנטון סקורוחודוב כעבור שנה. באותה השנה גם הגיטריסט התחלף לוואדים רייטסס.
ב-2015 הוציאה הלהקה סינגל נוסף ביידיש בשם Khokhotshet.
חברי הלהקה

אנטולי בונדר (סולן)
ואדים רייטסס (גיטרה)
אנטון סקורוחודוב (גיטרת בס)
דמיטרי ליפשיץ (קלידים)
אווה יפרמוב (כינור)
ואדים ווינשטיין (תופים)
חברים לשעבר

מכיאל גימרוורט (גיטרה): 2010-2013
מארק לקוויטסר (גיטרת באס): 2010-2012
מקס מאן (גיטרת באס): 2001-2010
יבגני קושניר (גיטרה): 2001-2009
מרינה קליאונסקי (כינור): 2005-2008
אנה אגרה (כינור): 2008-2009
אולג שומסקי (תופים): 2001-2006
דינה שולמן (שירת אופרה): 2004-2005
דיסקוגרפיה

Sidur (אלבום מלא) - 2006
Yiddish Project (סינגל) - 2008
AlefBase (אלבום מלא) - 2011
Khokhotshet (סינגל) - 2015
הערות שוליים

↑  מגזין מטאליסט
| --- | --- |
בקרת זהויות :  MusicBrainz: 2d24b252-183c-438d-943d-c4585b97c048
Balancing (ברידג')

Balancing היא הכרזה בברידג' של שחקן שהוא האחרון להכריז, לפני שאחד היריבים הופך לכרוז במשחק חלקי. ההכרזה נקראת Balancing משום שההכרזה צריכה לאזן את חוסר היכולת של שותפו של המכריז להתערב בהכרזה, על אף שסביר שהנקודות מתחלקות בערך שווה בשווה, בין השחקן ושותפו לבין יריביהם. המשמעות של האיזון היא שמכריז הכרזת Balancing, מכריז עם ידיים חלשות יותר מאשר שחקן שאינו במצב כזה. לפעמים משתמשים במושג Reopening במקום במושג Balancing, משום שההכרזה פותחת מחדש את המכרז. באנגליה מקובל להשתמש גם במונח Protection, משום שמכריז הכרזת ה-Balancing, מגן על שותפו, שאינו יכול להכריז על אף שקיימת הסתברות גבוהה לכך שיש לו מספיק נקודות על מנת להתערב בהכרזה.
כללי ההכרזה במצב של Balancing

כלל אצבע מקובל הוא להכריז את ההכרזה שהיינו מכריזים עם שלוש נקודות יותר, לו לא היינו במצב של Balancing, אלא היינו מכריזים לאחר הפותח. יש המתארים זאת באופן ציורי: לצורך ההכרזה שאלנו מלך מהשותף (ערכו של המלך הוא 3 נקודות). תשובתו של השותף מביאה את זה בחשבון ולכן השותף מכריז כאילו יש לו שתיים או שלוש נקודות פחות ממה שיש לו.
כללי ההכרזה במצב של Balancing > הכרזת סדרה בגובה 1

הכללים להכרזת סדרה בגובה 1, דומים לכללים להכרזת אוברקול בגובה 1. ההבדל הוא שניתן להכריז הכרזה כזו עם 8 - 14 נקודות (לפעמים גם עם 7 נקודות).
כללי ההכרזה במצב של Balancing > הכרזת סדרה בגובה 2 ללא קפיצה

נדרשות 10 - 14 נקודות. הכללים דומים לכללי הכרזת אוברקול בגובה 2 ללא קפיצה.
כללי ההכרזה במצב של Balancing > הכרזת סדרת הפותח בגובה 2

יש לשים לב לכך שהכרזת Cue bid, כלומר: הכרזת הסדרה בה פתח השחקן היריב אינה הכרזה טבעית. בשונה מהכרזה כזו שאינה במצב של Balancing, היא אינה מתארת שתי סדרות עם חמישה קלפים לפחות בכל אחת, באמצעות קונבנציות שונות, כגון: Michaels cuebid או Ghestem.
במצב של Balancing הכרזת Cue bid מתארת יד חזקה שאין בה הכרזה מוצלחת ומבקשת מהשותף מידע על ידו.
כללי ההכרזה במצב של Balancing > הכרזת Takeout Double

הכללים להכרזת Takeout Double במצב Balancing דומים לכללי הכרזת Takeout Double. ההבדל הוא שניתן להכריז גם עם 9 נקודות או יותר. ידיים עם 15 נקודות או ותר מכריזים בדומה להכרזת ידיים עם 17 נקודות או יותר בהכרזת Takeout Double, במצב רגיל.
כללי ההכרזה במצב של Balancing > הכרזת 1NT

מכריזים 1NT עם יד מאוזנת ולפחות עוצר אחד בסדרה שהוכרזה על ידי היריב. מספר הנקודות הנדרש להכרזה זו נמוך מ 15 נקודות, שהן המינימום להכרזה כזו שלא במצב של Balancing. יש המכריזים 1NT במצב של Balancing עם 10 - 13 נקודות ואחרים עם 11 - 14 נקודות.
לפי מייק לורנס, יש הבדל בין הכרזה של 1NT לאחר פתיחה של היריב בסדרת מיינור, לבין הכרזה כזו לאחר פתיחה של היריב בסדרת מייג'ור. לאחר פתיחה בגובה 1 במינור נדרשת יד מאוזנת עם 10 - 14 נקודות, בעוד שלאחר פתיחה בגובה 1 במיג'ור נדרשת יד מאוזנת עם 12 - 16 נקודות.
לדעתו הכרזה של 1NT במצב Balancing אינה מחייבת עוצר בסדרת היריב.
המענה של השותף להכרזת Balancing של 1NT עשוי להיות:
Pass עם יד מאוזנת ועם מספר נקודות המשלים את נקודות מכריז ה Balancing ללא יותר מ-23 נקודות
2NT הזמנה למשחק מלא עם 11 - 13 נקודות. (לפי מיקל לורנס לאחר פתיחה של היריב בסדרת מיג'ור 9 - 13 נקודות).
3NT עם יד מאוזנת ולפחות 14 נקודות
הכרזת סדרה ארוכה בגובה המתאים למאפייני היד: אורך הסדרה ומספר הנקודות. כך למשל עם 14 נקודות או יותר וסדרת מיג'ור יפה אפשר להכריז משחק מלא.
כללי ההכרזה במצב של Balancing > הכרזת סדרה בקפיצה

הכרזת במצב של Balancing אינה הכרזה של סדרה חלשה וארוכה במטרה להפריע ליריבים. הכרזות אלו נעשות בדרך כלל על ידי הצד החלש. במצב של Balancing ההנחה היא שהנקודות מתחלקות בערך שווה ולכן אין צורך בקפיצה על מנת להפריע ליריבים.
התנאים להכרזת סדרה בקפיצה במצב של Balancing הם:
שישה קלפים בסדרה המוכרזת
חוזק בסדרה: לפחות מכובד וחצי או שני מכובדים בסדרה
לפחות 12 נקודות
אין אורך בסדרת הפותח. רצוי קוצר בסדרת הפותח.
כללי ההכרזה במצב של Balancing > הכרזת NT בקפיצה

הכרזת 2NT מתארת יד מאוזנת עם 19 - 21 נקודות.
לפי מיק לורנס הכרזת 2NT מתארת יד מאוזנת עם 17 - 19 נקודות לאחר פתיחה של היריב בסדרת מינור ויד מאוזנת עם 18 - 19 נקודות לאחר פתיחה של היריב בסדרת מיג'ור.
מתי יש להימנע מהכרזת Balancing?

לא תמיד חייבים להכריז הכרזת Balancing. ישנם מצבים בהם עדיף להימנע מהכרזה כזו. להלן אינדיקטורים למצבים כאלה:
קוצר בסדרת מייג'ור
עם היד להלן עדיף להכריז Pass, לאחר שהיריב יפתח ♦1 ושני השחקנים שאחריו הכריזו Pass. החשש הוא שהיריבים ימצאו התאמה בסדרת המייג'ור הקצרה של מכריז הכרזת ה-Balancing.

 6 ♠

 A543 ♥

Q76 ♦

 AQ9852 ♣
לעומת זאת אם השחקן היריב פתח ♠1, עם אותה היד אין להכריז Pass. במקרה זה ההכרזה הנכונה היא Takeout Double. הסיבה לכך היא שקרוב לוודאי שקרוב לוודאי שניתן למצוא התאמה עם השותף באחת הסדרות (עם עדיפות לסדרת ה-♥ בה יש ארבעה קלפים). בגלל הקוצר בסדרת ה-♠, בהחלט ייתכן שלשותף אורך בסדרה זו וגם אם היריבים ישחקו במשחק חלקי בסדרה זו, הם עשויים להתקשות בביצוע החוזה.
יד חלשה - יד עם מספר נקודות נמוך או יד שהסדרה הארוכה היא סדרה לא איכותית
גם עם היד להלן עדיף להכריז Pass, אחר שהיריב יפתח ♦1 ושני השחקנים שאחריו הכריזו Pass. 

 A2 ♠

 Q542 ♥

K76 ♦

 76532 ♣
מצב פגיע ביד גבולית להכרזה מבחינת חוזק
כך למשל ביד דומה לדוגמה של יד חלשה שהוצגה לעיל יש להיזהר במיוחד מהכרזת Balancing במצב פגיע. העונש על כישלון בלקיחה אחת במצב פגיע הוא 100 נקודות. בעוד שאם היריב יבצע חוזה של ♦1 הוא יקבל 70 נקודות.
כאשר היריבים לא מצאו התאמה (במיוחד במצב פגיע)
להלן שני מצבי Balancing לאחר הכרזות של היריבים בלבד.
מצב 1
מהלך ההכרזה:
| דרום South | מזרח East | צפון North | מערב West |
| --- | --- | --- | --- |
| Pass | 2♥ | Pass | 1♥ |
|  |  |  | Pass |
במצב זה הכרזתו הראשונה של מערב הראתה לפחות חמישה קלפים בסדרת ה-♥. תשובתו של מזרח הראתה לפחות שלושה קלפים באותה סדרה. מזרח-מערב מצאו התאמה בסדרת ה-♥, אבל עצרו בגובה 2 משום שהנקודות מתחלקות בערך שווה בשווה בינם לבין יריביהם.
צפון במצב של Balancing, עשוי להתערב בהכרזה.
מצב 2
מהלך ההכרזה:
| דרום South | מזרח East | צפון North | מערב West |
| --- | --- | --- | --- |
| Pass | 1♠ | Pass | 1♥ |
| Pass | 2♥ | Pass | 2♦ |
|  |  |  | Pass |
גם במצב זה הכרזתו הראשונה של מערב הראתה לפחות חמישה קלפים בסדרת ה-♥, הפעם לא נמצאה התאמה בסדרה. הכרזתו השנייה של מזרח, מראה לכל היותר שני קלפים בסדרה והעדפה של משחק ב-♥ על פני משחק ב-♦, הסדרה השנייה שהכריז שותפו וגם בה לא נמצאה התאמה. גם במקרה זה, הנקודות מתחלקות בערך שווה בשווה בינם לבין יריביהם.
צפון במצב של Balancing, עשוי להימנע מהתערבות בהכרזה. היות שהיריבים לא מצאו התאמה בסדרת השליט הם עשויים להיכשל בביצוע החוזה. כאשר צפון-דרום פגיעים רצוי במיוחד להימנע מהכרזה משום שאם ייכשלו בביצוע החוזה, יריביהם עשויים לקבל נקוד גבוה יחסית, למצב לא-פגיע.
אורך בסדרת היריב ללא עוצר
דוגמה: לאחר שהיריב יפתח ♦1 ושני השחקנים שאחריו הכריזו Pass.

 K6 ♠

 K52 ♥

765432 ♦

 A42 ♣
הסבר > השוני בין הכרזה במצב Balancing להכרזה במצב אחר

ההבדל בין מצב Balancing לבין מצב אחר הוא שלאחר הכרזת Pass מסתיים המכרז ושחקן יריב הופך לכרוז. אם סביר שהנקודות מחולקות שווה בשווה, ייתכן שכדאי להכריז על מנת להתחרות על משחק חלקי, כלומר: שמכריז ה-Balancing או שותפו יהפכו לכרוז בחוזה נמוך ממשחק מלא (ברידג').
במצב הפשוט ביותר של Balancing: שחקן יריב פתח והשותף ושותפו של הפותח הכריזו Pass. 
ההנחה בהכרזת Balancing במצב זה היא, שלמכריז ה-Balancing ולשותפו יש ביחד 20 - 22 נקודות וליריבים 18 - 20 נקודות.
ההנחה מסתמכת על כך שלשותפו של הפותח יש פחות מ-6 נקודות. מספר הנקודות של הפותח הוא בטווח 12 - 21 נקודות, אבל ההסתברות שמספר הנקודות שברשותו הוא בטווח הנמוך של 12 - 14 נקודות גבוהה בהרבה מההסתברות, שמספר הנקודות שברשותו הוא בטווח הגבוה של 17 נקודות או יותר.
אם למכריז הכרזת ה-Balancing אין הרבה נקודות, הוא מניח כי לשותפו יש מספר נקודות המשלים אותן לסך של 20 - 22 נקודות.
קיים גם מצב בו שותפו של הפותח הכריז והיריבים עצרו במשחק חלקי. במצב כזה שותפו של הפותח הראה 6 נקודות או מעט יותר ולכן במקרה זה מניח מכריז הכרזת ה-Balancing שלמכריז ה-Balancing ולשותפו יש ביחד 18 - 20 נקודות וליריבים 20 - 22 נקודות.
כך למשל מהלך לאחר מהלך ההכרזה הבא:
| דרום South | מזרח East | צפון North | מערב West |
| --- | --- | --- | --- |
| Pass | ♥2 | Pass | ♥1 |
|  |  |  | Pass |
צפון נמצא במצב של Balancing. לפותח כנראה 12 - 15 נקודות, שאם לא כן היה מכריז הכרזה שנייה שאינה Pass. לשותפו של הפותח 6 - 9 נקודות.

 עיקרון נוסף המתייחס למצבים בהם מצאו היריבים התאמה בסדרה הוא שבמצבים כאלה קיימת הסתברות גבוהה למציאת התאמה של מכריז ה-Balancing ושותפו בסדרה אחרת.
הסבר > מדוע לא הכריז השותף הכרזה מתארת את ידו?

בסעיף זה נבין מדוע נמנע השותף להכריז הכרזה המתארת את ידו. לאחר פתיחה של היריב ארבע ההכרזות היותר שכיחות הן: 1NT, אוברקול, Takeout Double, והכרזת קפיצה בסדרה. 

בדוגמאות נתייחס למצב הפשוט ביותר של Balancing: שחקן יריב פתח והשותף ושותפו של הפותח הכריזו Pass.
באמצעות דוגמאות של ידיים שמחזיק שותפו של מכריז הכרזת ה-Balancing, נראה מדוע הוא נמנע להכריז, על אף שהיו לו נקודות. כל הדוגמאות יהיו במצב ששחקן יריב פתח ♦1 ושני השחקנים שאחריו הכריזו Pass.
דוגמה 1: אורך בסדרת היריב

 86 ♠

 73 ♥

 AK10876 ♦

 952 ♣
עם אורך כזה בסדרת מייג'ור היה השותף מכריז אוברקול בגובה שתיים עם קפיצה.
היד שבידו מאוד מוצלחת להפיכת Takeout Double במצב של Balancing ל-Double מעניש.
דוגמה 2: אורך בסדרת היריב ויד חזקה

 A6 ♠

 432 ♥

 AKQJ92 ♦

 32 ♣
היד שבידו מאוד מוצלחת להפיכת Takeout Double במצב של Balancing ל-Double מעניש. היא עשויה להתאים גם למשחק ככרוז ב-♦ או אפילו למשחק ב-NT אם השותף כוח ב-♥ וב-♣.
דוגמה 3: ללא עוצר בסדרת היריב

 AJ6 ♠

 AJ ♥

 75432 ♦

 AJ ♣
לשותף יש 15 נקודות ויד מאוזנת. לו היה לו עוצר בסדרת היריב, היה מכריז 1NT. ללא עוצר ועם קוצר בכל הסדרות האחרות, לשותף אין הכרזה מתאימה. 

 אם השחקן במצב של Balancing יראה עשר נקודות או ותר עם עוצר בסדרת הפותח ויד ללא קוצר באחת הסדרות האחרות, שותפו יוכל לסגור למשחק מלא של 3NT.
דוגמה 4: ללא אורך בסדרה

 K4 ♠

 AJ72 ♥

 J32 ♦

 Q432 ♣
לשותף 11 נקודות. אין לו סדרה של חמישה קלפים לפחות להכרזת אוברקול. היד מתאימה להכרזת Balancing ב-♥ או ב-NT. לאחר הכרזה כזו אם למכריז ה-Balancing יש יותר מ-12 נקודות ייתכן כי ניתן להכריז ולבצע משחק מלא.
דוגמה 5: יד חזקה ללא אורך בסדרה

 KQ6 ♠

 AJ ♥

 Q432 ♦

 Q432 ♣
לשותף 14 נקודות. אין לו סדרה של חמישה קלפים לפחות להכרזת אוברקול. אין לו מספיק קלפים ב-♥ להכרזת Takeout Double. היד מתאימה להכרזת Balancing ב-♠ או ב-NT. לאחר הכרזה כזו, ניתן להכריז ולבצע משחק חלקי. ייתכן כי ניתן להכריז ולבצע משחק מלא.
ראו גם

Takeout Double
אוברקול
לקריאה נוספת

מוטי גלברד, ברידג' הכרז בדרך הנכונה, המכרז התחרותי, חלק ב' , פרק 4:Balancing, הוצאה עצמית של המחבר, 2006
Marty Bergen. Points Schmoints Beregn Winning bridge Secrets, 1995. Magnus Books, ISBN 0963753320,, P. 75- 80
Lawrence Mike. The Complete Book on Balancing in Contract Bridge ,May 2006. Baron Barclay Bridge
הערות שוליים

↑  כלל האצבע מתייחס להכרזות שכיחות רבות, אך יש הכרזות שאינן מתאימות לכלל אצבע זה.
↑  כאשר היריבים מכריזים בסדרת מיג'ור ובמיוחד בסדרת ה ♠ צריך להביא בחשבון שבתחרות על משחק חלקי נאלץ לפעמים להכריז בגובה 3 ולכן נדרשת יד חזקה יותר.
↑  הכרזת Balancing היא נושא קשה להבנה ועוד יותר קשה למשחק. ההמלצה היא שישחקו אותו בדרך כלל שחקנים שלהם לפחות שלוש שנים ניסיון בתחרויות ברידג'.
↑  אין מניחים זאת במקרים שעל פי החישוב לשותף 17 נקודות או יותר משום שאז היה מכריז הכרזת Takeout Double.
High Romance

High Romance (בעברית: רומנטיקה גבוהה) הוא המיני-אלבום השני של הזמר/ת האירי/ת במבי ת'אג. את האלבום הוציאה ב-27 באוקטובר 2021 לאור חברת התקליטים סמול רקורדס. הוא מורכב משלוש רצועות בלבד, "P.M.P",‏ "HIEROPHANT" ו-"NECROMANCY", ואורכו עומד על תשע דקות ו-19 שניות. השיר האחרון, "P.M.P", יצא כסינגל המוביל מתוך האלבום.
רקע

High Romance נכתב והוקלט במהלך תקופת התפתחות אמנותית חשובה עבור במבי ת'אג, שהתמקד/ה בחקר נושאים מורכבים יותר מיצירתה הקודמת, Psilocyber. האלבום מאופיין בשילוב אלמנטים מוזיקליים רבים, כמו אלקטרוניקה, פופ אוונגרדי, והשפעות מהז'אנר הגותי והפסיכדלי.
High Romance מציג את ההתפתחות האמנותית של במבי ת'אג מאז צאת המיני-אלבום הראשון שלו/ה, Psilocyber. Psilocyber התאפיין בצלילים אלקטרוניים ופסיכדליים, ואילו High Romance ממשיך את קו זה, אך מוסיף לו שכבות עמוקות יותר של מורכבות מוזיקלית וטקסטואלית.
High Romance מהווה נקודת ציון משמעותית ביצירתו/ה של במבי ת'אג. הוא מדגים את היכולת לשלב בין מגוון רחב של סגנונות מוזיקליים וליצור יצירה מלוכדת ובעלת עומק.
במרכז עטיפת האלבום מופיע/ה במבי ת'אג יושב/ת על כיסא מפואר בצבע שחור, לבוש/ה בבגדים שחורים ואוחז/ת בשרשראות שמחוברות לשני אנשים אחרים הלבושים בגלימות שחורות ושרשראות על צווארם. התמונה מכילה פרטי נוי רבים, כגון מנורות קנדלברה עם נרות דולקים ופרחים. שם האלבום, High Romance, מופיע בחלק העליון של התמונה בכתב גותי מעוטר. בפינה הימנית התחתונה יש סימן אזהרה לתוכן שלא מותאם לילדים (Parental Advisory Explicit Content).
רשימת רצועות

| מס' | שם | משך |
| --- | --- | --- |
| 1. | P.M.P  | 3:22 |
| 2. | HIEROPHANT  | 2:47 |
| 3. | NECROMANCY  | 3:09 |
| משך כולל: | משך כולל: | 9:19 |
הערות שוליים

↑  P.M.P – ספוטיפיי
Ghettolimpo

Ghettolimpo (הלחם של גטו ואולימפוס) הוא אלבום האולפן השני של הזמר-יוצר האיטלקי מחמוד. את האלבום הוציאה לאור ב-11 ביוני 2021 חברת התקליטים איילנד רקורדס. מתוך האלבום יצאו לאור שישה סינגלים: "Rapide",‏ "Dorado",‏ "Inuyasha",‏ "Zero",‏ "Klan" ו-"Rubini".
רשימת רצועות

| מס' | שם | משך |
| --- | --- | --- |
| 1. | Dei  | 2:23 |
| 2. | Ghettolimpo  | 3:54 |
| 3. | Inuyasha  | 3:54 |
| 4. | Kobra  | 3:00 |
| 5. | Baci Dalla Tunisia  | 4:00 |
| 6. | Klan  | 2:59 |
| 7. | Zero  | 4:19 |
| 8. | Rubini (בהשתתפות אליסה)   | 3:48 |
| 9. | Dorado (בהשתתפות ספרה אבאסטה ופייד)   | 2:58 |
| 10. | Talata (٣)  | 3:08 |
| 11. | T'Amo  | 4:32 |
| 12. | Karma (בהשתתפות וודקיד)   | 3:33 |
| 13. | Rapide  | 4:03 |
| 14. | Icaro È Libero  | 2:55 |
| משך כולל: | משך כולל: | 49:33 |
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |
| --- | --- | --- |
|  איטליה | מצעד האלבומים האיטלקי | 2 |
|  ספרד | PROMUSICAE | 80 |
|  שווייץ | המצעד השווייצרי | 24 |
נתוני מכירות

| אזור | הסמכות | יחידות שהוסמכו/מכירות |
| --- | --- | --- |
| איטליה (FIMI) | זהב | 25,000 |
הערות שוליים

↑  Damiano Pandolfini (27 ביוני 2021). "Mahmood - Ghettolimpo". Ondarock (באיטלקית). נבדק ב-27 באוגוסט 2021. {{cite web}}:  (עזרה)
↑  "Classifica settimanale WK 24 (dal 11.06.2021 al 17.06.2021)" (באיטלקית). Federazione Industria Musicale Italiana. נבדק ב-20 ביוני 2021. {{cite web}}:  (עזרה)
↑  "Spanish Albums chart WK 26" (בספרדית). PROMUSICAE. נבדק ב-6 ביולי 2021. {{cite web}}:  (עזרה)
| מחמוד |
| --- | --- |
אלבומי אולפן: Gioventù bruciata • Ghettolimpo • Nei letti degli altri
סינגלים: "Uramaki" • "Milano Good Vibes" • "Asia occidente" • "Gioventù bruciata" • "Soldi" • "Barrio" • "Rapide" • "Moonlight popolare" • "Dorado" • "Inuyasha" • "Zero" • "Klan" • "Rubini" • "Brividi" • "Cocktail d'amore" • "Tuta gold"
השתתפות בסינגלים: "Calipso"
| --- | --- |
בקרת זהויות :  MusicBrainz release group: 6c7a9079-95ab-4042-a298-005616f23684
Duets: An American Classic

Duets: An American Classic (בעברית: דואטים: קלאסיקה אמריקאית) הוא אלבום האולפן ה-53 של זמר הג'אז האמריקאי טוני בנט. את האלבום הוציאה לאור ב-26 בספטמבר 2006 חברת התקליטים קולומביה רקורדס.
רקע

האלבום יצא לאור כחודש לאחר יום הולדתו ה-80 של בנט. השירים שנכללו באלבום כתובים בספר השירים האמריקאי הגדול, בדומה לשאר אלבומיו של בנט. בניגוד לאלבומים המורכבים מדואטים של אמנים שונים, שלרוב מוקלטים בנפרד, בנט היה נוכח באולפני ההקלטות עם כל אחד מהשותפים שלו לביצוע השירים.
הצלחה מסחרית

האלבום הגיע למקום השלישי בבילבורד 200, ונמכר ב-202,000 עותקים בשבוע הראשון לצאתו. הוא שהה ארבעה שבועות רצופים בעשרת האלבומים הפותחים את המצעד. Duets: An American Classic אף קיבל מעמד זהב מאיגוד תעשיית ההקלטות האמריקאי, והגיע למקום הראשון במצעד האלבומים הקנדי. אלבום ההמשך Duets II, יצא לאור בשנת 2011. בשנת 2007 הוא זכה בפרס גראמי לאלבום הפופ הווקאלי העממי הטוב ביותר.
מיקומי שיא

|   ‏‏‏  מצעדים ודירוגים (2006)> מדינה |   ‏‏‏  מצעדים ודירוגים (2006)> מצעד |   ‏‏‏  מצעדים ודירוגים (2006)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 17 |
|  איטליה | מצעד האלבומים האיטלקי | 35 |
|  אירלנד | מצעד האלבומים האירי | 14 |
|  ארצות הברית | בילבורד 200 | 3 |
|  הולנד | מצעד 100 האלבומים ההולנדיים | 60 |
|  הממלכה המאוחדת | מצעד האלבומים הבריטי | 15 |
|  ניו זילנד | המצעד הניו זילנדי הרשמי | 4 |
|  סקוטלנד | מצעד האלבומים הסקוטי | 15 |
|  פורטוגל | מצעד האלבומים הפורטוגזי (AFP) | 14 |
|  פלנדריה | אולטראטופ 50 | 39 |
|  קנדה | מצעד האלבומים הקנדי | 1 |
|   ‏‏‏  מצעדי סוף שנה (2006)> מדינה |   ‏‏‏  מצעדי סוף שנה (2006)> מצעד |   ‏‏‏  מצעדי סוף שנה (2006)> מיקום שיא |
| --- | --- | --- |
|  ארצות הברית | בילבורד 200 | 86 |
|  הממלכה המאוחדת | מצעד האלבומים הבריטי | 131 |
|   ‏‏‏  מצעדי סוף שנה (2007)> מדינה |   ‏‏‏  מצעדי סוף שנה (2007)> מצעד |   ‏‏‏  מצעדי סוף שנה (2007)> מיקום שיא |
| --- | --- | --- |
|  ארצות הברית | בילבורד 200 | 47 |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | זהב | 35,000 |
| קנדה (Music Canada) | פלטינה ×2 | 200,000 |
| אירלנד (IRMA) | זהב | 7,500 |
| בריטניה (BPI) | זהב | 100,000 |
| ארצות הברית (RIAA) | פלטינה ×2 | 1,500,000 |